wannaphong/clean_thaiwikipedia huggingface dataset:
# จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดพิจิตร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองพิจิตร, อำเภอสามง่าม, อำเภอโพธิ์ประทับช้าง และกิ่งอำเภอวังทรายพูน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอตะพานหิน, อำเภอบางมูลนาก และอำเภอโพทะเล
# วัดเชิงอุนเทิ้ง
วัดเชิงอุนเทิ้ง (Cheng Hoon Teng Temple) หรือ วัดเมฆเขียว เป็นวัดจีนในศาสนาพุทธ, ลัทธิขงจื๊อ และลัทธิเต๋า (สามคำสอน) ตั้งอยู่ในนครมะละกา ประเทศมาเลเซีย ถือเป็นวัดที่เก่าแก่ที่สุดในประเทศที่ยังคงประกอบศาสนกิจจนถึงปัจจุบัน

วัดตั้งอยู่ใกล้กับถนนจาลันตูกังเออมัซ (Jalan Tukang Emas) หรือที่รู้จักในชื่อ "ถนนกลมเกลียว" (Harmony Street) เนื่องด้วยความใกล้กันของวัดนี้, มัสยิดกัมปุงกลิง และ ศรีโปยตมูรติเทวาลัย ซึ่งกินพื้นที่รวมกว่า 4,600 ตร.ม. วัดนี้ตั้งอยู่บนถนนจาลันโตกง (Jalan Tokong) ภายในประกอบด้วยหลายอาคารโดยมีอาคารหลักขนาดใหญ่ประดิษฐานเจ้าแม่กวนอิม ตรงข้ามกันกับวัดบนอีกฝั่งถนนเป็นโรงอุปรากรจีน ส่วนหนึ่งของวัด อาคารภายในวัดจัดเรียงกันตามศาสตร์ฮวงจุ้ย ดังที่เห็นได้จากที่ตั้งของวัดเห็นแม่น้ำที่ฝั่งหนึ่งและเนินเขาสูงอีกฝั่งหนึ่ง
# จาซีเชอจง
จาซีเชอจง (Tashichho Dzong หรือ Tashichö-Dzong) เป็นอารามพุทธและป้อมปราการบนขอบทางเหนือของนครทิมพู ประเทศภูฏาน ริมฝั่งแม่น้ำวังจู เดิมทีเป็นที่ประทับของเทวราช หรือหัวหน้ารัฐบาลฝั่งพลเรือน ซึ่งคือตำแหน่งที่ต่อมาผนวกเข้ากับของกษัตริย์หลังการสถาปนาราชาธิปไตยในปี 1907Earl of Ronaldshay (1923). Lands of the Thunderbolt: Sikhim, Chumbi & Bhutan, p. 242. Reprinted: 1987. Snow Lion Graphics. Berkeley, California. ;  (pbk). ในบันทึกหนึ่งของนักเดินทางเมื่อปี 1922 กล่าวถึงอารามนี้ว่าเป็น "ป้อมปราการแห่งหลักธรรมอันเป็นมงคล" (the fortress of auspicious doctrine)Earl of Ronaldshay (1923). Lands of the Thunderbolt: Sikhim, Chumbi & Bhutan, p. 243. Reprinted: 1987. Snow Lion Graphics. Berkeley, California. ;  (pbk).

ชื่อของจาซีเชอจงมีความหมายว่า จง (ป้อมปราการ-อาราม) แห่งศาสนาอันประเสริฐ และใช้งานเป็นศูนย์กลางของรัฐบาลภูฏานตั้งแต่ปี 1968 ในปัจจุบัน ภายในมีห้องประทับและห้องทรงงานของกษัตริย์ ตลอดจนห้องทำงานของเลขาธิการคณะรัฐมนตรี, รัฐมนตรีกระทรวงกิจการภายใน และรัฐมนตรีกระทรวงพาณิชย์ ส่วนกระทรวงอื่น ๆ มีที่ทำการอยู่ในอาคารทางใต้ของจง และในอาคารใหม่ ๆ ในนครทิมพู อีกฝั่งของจงเป็นที่ตั้งของหอ Ney Khang Lhakhang ที่ประดิษฐานพระพุทธรูปของพระศากยมุนีและเทพเจ้าWhitecross, Richard (2007). Bhutan (Country Guide). Lonely Planet. .Geckogo ในปี 1953 ราชวงศ์ภูฏานได้ย้ายไปประทับที่วังเตเช็นเชอลิงที่พึ่งสร้างใหม่แทน
# ฮุมบ็อลท์ฟอรุม
ฮุมบ็อลท์ฟอรุม (Humboldt Forum) หรือ หอประชาคมฮุมบ็อลท์ เป็นพิพิธภัณฑ์สถานเกี่ยวกับประวัติศาสตร์มนุษย์ ศิลปกรรม และวัฒนธรรม ตั้งอยู่ในพระราชวังกรุงเบอร์ลิน ประเทศเยอรมนี ซึ่งเป็นอาคารที่สร้างขึ้นใหม่ตามลักษณะของวังเดิมซึ่งถูกทำลายในสงครามโลกครั้งที่สอง

หอประชาคมฮุมบ็อลท์ได้รับการตั้งชื่อตามอเล็คซันเดอร์ ฟ็อน ฮุมบ็อลท์ และวิลเฮล์ม ฟ็อน ฮุมบ็อลท์ สองพี่น้องนักวิชาการชาวเยอรมันที่มีบทบาทสำคัญในด้านวิทยาศาสตร์และวัฒนธรรม โครงการนี้ใช้งบกว่า 700 ล้านยูโร ถือเป็นโครงการทางวัฒนธรรมที่แพงที่สุดในยุโรปScaturro, Michael (18 May 2015). "Berlin's rebuilt Prussian palace to address long-ignored colonial atrocities". The Guardian. London. เปิดให้เข้าชมทางอินเตอร์เน็ตเมื่อธันวาคม 2020 แต่เปิดสาธารณชนเข้าชมเมื่อกรกฎาคม 2021 หอประชาคมฮุมบ็อลท์เป็นที่เก็บรักษาศิลปวัตถุจากเอเชียกว่าสองหมื่นชิ้น และถือเป็นหนึ่งในพิพิธภัณฑ์ศิลปะเอเชียที่ใหญ่ที่สุดนอกทวีปเอเชีย

ภายในหอประชาคมประกอบด้วยพิพิธภัณฑ์สองแห่ง ได้แก่ พิพิธภัณฑ์ชาติพันธุ์วิทยา (Ethnologisches Museum) และพิพิธภัณฑ์ศิลปะเอเชีย (Museum für Asiatische Kunst) นอกจากนี้ยังมีพื้นที่สำหรับการเสวนาในประเด็นร่วมสมัย เช่น ความหลากหลายทางวัฒนธรรม สิ่งแวดล้อม และประวัติศาสตร์ยุคอาณานิคม
# จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดพิจิตร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดพิจิตรทั้งจังหวัด
# จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดพิจิตร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดพิจิตรทั้งจังหวัด
# ปาโชตักชัง
ปาโชตักชัง (Paro Taktsang) หรือเรียกโดยสั้นว่า ตักชัง หรือที่รู้จักในชื่อแปลว่า ถ้ำเสือ  เป็นพุทธศาสนสถานพุทธแบบหิมาลัยวัชรยาน ตั้งอยู่บนหน้าผาในหุบเขาปาโร ประเทศภูฏาน ถือเป็นหนึ่งในสิบสามถ้ำเสือ (Tiger's Nest caves) ในทิเบตโบราณที่ซึ่งคุรุปัทมสัมภวะเคยเดินทางมาปฏิบัติธรรมและเผยแผ่พุทธศาสนาแบบวัชรยาน

อาคารสิ่งปลูกสร้างของอารามเริ่มสร้างในปี 1692 โดยจุกที่สี่ กยัลเซ เต็นซิน รับกา รอบถ้ำที่คุรุปัทมสัมภวะเคยมาบำเพ็ญเพียรและได้สอนศิษย์ เช่น เยเช ซกยัล ก่อนจะเดินทางออกจากอาณาจักรทิเบตในศตวรรษที่ 9 คุรุปัทมสัมภวะถือเป็นผู้นำศาสนาพุทธนิกายวัชรยานมายังภูฏานซึ่งในเวลานั้นเป็นส่วนหนึ่งของดินแดนทิเบต ต่อมาคุรุปัทมสัมภวะได้รับการเคารพบูชาเป็นเทพารักษ์ของภูฏานจนถึงปัจจุบัน

อารามนี้ในปัจจุบันเป็นสถานที่ท่องเที่ยวสำคัญและสัญลักษณ์หนึ่งของประเทศภูฏาน ทุก ๆ ปีจะมีการจัดเทศกาลเชชู ซึ่งจัดเพื่อระลึกถึงคุรุปัทมสัมภวะในแถบหุบเขาปาโร ระหว่างเดือนมีนาคมถึงเมษายน
# เส้นหลักการส่งกำลัง
thumb|right|190px|เส้นหลักการส่งกำลังอันโด่งดัง เส้นทางเพชร ซึ่งนำความช่วยเหลือจาก UNHCR เข้าสู่ใจกลางบอสเนียในฤดูหนาวของปี พ.ศ. 2536
เส้นหลักการส่งกำลัง  คือเส้นทางหรือเส้นทางที่ถูกกำหนดไว้ในพื้นที่ปฏิบัติการซึ่งมีการจราจรส่วนใหญ่ไหลผ่านเพื่อสนับสนุนปฏิบัติการทางทหารAustralian Defence Force (1994). ADFP 101 Glossary. Staff Duties Series. Canberra: Defence Publishing Service. และปฏิบัติการด้านมนุษยธรรม เส้นหลักการส่งกำลังเป็นคำที่ใช้ในการก่อการกำเริบและสงครามไม่ตามแบบ

เนื่องมาจากการจราจรทางทหารที่หนาแน่นและแน่นอน เส้นหลักการส่งกำลังมักจะกลายเป็นเป้าหมายของกองกำลังฝ่ายตรงข้าม ดังเช่นกรณีของถนนสนามบินในกรุงแบกแดด ซึ่งเป็นเส้นทางที่สั้นแต่อันตราย
# ธีรยา เชาวนโยธิน
ธีรยา เชาวนโยธิน ตัวอย่างหนัง ไอ้ไข่ เด็กวัดเจดีย์ (5 ธันวาคม พ.ศ. 2550 –) เป็นนักกีฬาขี่ม้าชาวไทย ที่ชนะการแข่งระดับนานาชาติหลายรายการ โดยได้รับการฝึกสอนจากไทโซ ซูงิตานิ นักกีฬาขี่ม้าโอลิมปิกทีมชาติญี่ปุ่น“ธีรยา” คว้าแชมป์ขี่ม้าข้ามเครื่องกีดขวางที่เนเธอร์แลนด์-ฝันคว้าทองโอลิกปิกสักครั้ง

นอกจากนี้ เธอยังมีผลงานแสดงภาพยนตร์เรื่องบ้านขังวิญญาณ ในบทผีเด็ก“ปราบต์ปฎล” ร่วมบุญใหญ่ บวงสรวง หนังดัง “ไอ้ไข่เด็กวัดเจดีย์” และไอ้ไข่ เด็กวัดเจดีย์ปลุกตำนาน "ไอ้ไข่" เด็กวัดเจดีย์ เตรียมเข้าฉาย สะเทือนความศรัทธา 19 มกราคมนี้!!!บริษัทดังบุกวัดเจดีย์ ขนดาราทำพิธีบวงสรวงสร้างหนัง “ไอ้ไข่เด็กวัดเจดีย์” บรรยากาศคึกคัก ในบทเปี๊ยกส่องอภินิหารความศักดิ์สิทธิ์สุดขลัง “ไอ้ไข่เด็กวัดเจดีย์” สายมูต้องดูที่ทรูโฟร์ยู ช่อง 24จากตำนานสายมู สู่ภาพยนตร์ "ไอ้ไข่ เด็กวัดเจดีย์"“ไอ้ไข่ เด็กวัดเจดีย์” ปล่อยตัวอย่างฉบับเต็ม สมบารมี ทุนสร้างภาพยนตร์กว่า 40 ล้าน

 ประวัติ 
ธีรยาเป็นลูกสาวของธีรธร เชาวนโยธิน เธอชนะการแข่ง CSI 1* เมดิเตอร์เรเนียนอีเควสเทรียนทัวร์ โอลิบา โนบา 2022 ที่ประเทศสเปน และได้เป็นแชมป์การแข่งกีฬาขี่ม้ากระโดดข้ามเครื่องกีดขวางระดับนานาชาติในรายการปีลแบร์เคอน์ CSI 1* 2023 ที่ประเทศเนเธอร์แลนด์"น้องโอโบ" ผงาดคว้าแชมป์ขี่ม้า ฝันคว้าเหรียญทองโอลิมปิกเกมส์“น้องโอโบ” เก่งจริง ๆ วัยแค่ 16 ปี ผงาดแชมป์ขี่ม้า ฝันคว้าทองโอลิมปิกเกมส์

 ม้าสำคัญ 
 จูน (June) - ธีรยาใช้ในการแข่งไทยแลนด์ แชมเปี้ยนชิพ 2017 และได้เป็นแชมป์ประเภทม้าเล็ก กระโดดข้ามเครื่องกีดขวาง (Pony Jumping)ผลการแข่งขันกีฬาขี่ม้าชิงชนะเลิศแห่งประเทศไทย “ไทยแลนด์ แชมป์เปี้ยนชิพ 2017”

 ผลงานภาพยนตร์ 
 พ.ศ. 2566 ไอ้ไข่ เด็กวัดเจดีย์ รับบทเป็น เปี๊ยกไอ้ไข่ เด็กวัดเจดีย์เรื่องย่อ ไอ้ไข่ เด็กวัดเจดีย์ท้าทายทุกปาฏิหารย์ “ปลุกตำนาน “ไอ้ไข่ เด็กวัดเจดีย์” เตรียมเข้าฉาย 19 มกราคมนี้เผยโปสเตอร์หลัก‘ไอ้ไข่ เด็กวัดเจดีย์’ เตรียมโลดแล่น ปลุกความศรัทธา
 พ.ศ. 2557 บ้านขังวิญญาณ รับบทเป็น ผีลูกกรอก
# ทัมพเทณิยะ
ทัมพเทณิยะ (สิงหล: දඹදෙණිය) เป็นซากเมืองโบราณในจังหวัดพายัพ ประเทศศรีลังกา ซึ่งเคยเป็นศูนย์กลางทางการเมือง วัฒนธรรม และศาสนาในช่วงศตวรรษที่ 13 เมื่อครั้งที่อาณาจักรทัมพเทณิยะถูกสถาปนาเป็นราชธานีโดยพระเจ้าวิชัยพาหุที่ 3ไพรัตน์ สูงกิจบูลย์ (2548). อายุบวรศรีลังกา ทัมพเทณิยะตั้งอยู่บนยอดเขา ซึ่งเป็นที่ตั้งของวังและป้อมปราการที่ถูกสร้างขึ้นเพื่อป้องกันการรุกรานจากศัตรู สิ่งก่อสร้างเหล่านี้แสดงถึงความชาญฉลาดด้านสถาปัตยกรรมในยุคโบราณ อีกทั้งยังมีเจดีย์และวัดพุทธที่สะท้อนถึงบทบาทสำคัญของพุทธศาสนาในชีวิตประจำวันของชาวเมือง
# ปาโร
ปาโร (Paro) เป็นเมืองและศูนย์กลางการปกครองของเขตปาโร ในหุบเขาปาโร ประเทศภูฏานNational Geospatial-Intelligence Agency ปาโรเป็นเมืองประวัติศาสตร์และมีศาสนสถานตลอดจนโบราณสถานมากมายภายในพื้นที่ และเป็นที่ตั้งของท่าอากาศยานปาโร ท่าอากาศยานนานาชาติแห่งเดียวของประเทศภูฏาน

บนถนนสายหลักใจกลางเมืองเต็มไปด้วยสิ่งปลูกสร้างสถาปัตยกรรมภูฏาน ในปาโรยังเป็นที่ตั้งของอารามตุงเซลาคัง (Dungtse Lhakhang), วังอุกเยนเปร์ลี ที่ประทับตามฤดูกาลของราชวงศ์ภูฏาน รินปุงจง และโรงแรมโอลาทัง (Olathang Hotel) ซึ่งประดับแบบภูฏานอย่างวิจิตร

ห่างออกไป  จากตัวเมืองปาโร เป็นที่ตั้งของปาโรตักชัง (วัดถ้ำเสือ) ที่ซึ่งเชื่อกันว่าคุรุปัทมสมภพเหาะมาบนหลังเสือจากทิเบตมายังถ้ำนี้และปฏิบัติธรรมอยู่ภายในถ้ำ ทางเดินไต่เขาชึ้นไปยังอารามใช้เวลาขาละประมาณสามชั่วโมง A  และระหว่างทางจากปาโรไปถ้ำเสือยังมีจุกกยัลจง อารามที่เคยถูกไฟทำลายไปในปี 1951

อาคารที่สูงที่สุดในประเทศภูฏานคืออาคาร ตาจง (Ta-Dzhong) ตั้งอยู่ในปาโร มีความสูง 22 เมตร 6 ชั้น ก่อสร้างแล้วเสร็จในปี 1649 ปัจจุบันอาคารเป็นที่ตั้งของพิพิธภัณฑ์แห่งชาติภูฏาน
# กุรุเนคละ
กุรุเนคละ [กุ-รุ-เน-คะ-ละ]  เป็นเมืองใหญ่สุดของจังหวัดพายัพ ประเทศศรีลังกา เคยเป็นราชธานีของอาณาจักรโบราณในคริสตศตวรรษที่ 13 โดยมีชื่อเก่าว่า หัสดีไศลปุระ (හස්තිශෛලපුර) ที่แปลว่าเมืองหินงวงช้าง

กุรุเนคละมีชื่อเสียงจากภูเขา "เอทาคละ" (ඇතුගල) หรือที่แปลว่า "หินช้าง" เนื่องจากลักษณะของภูเขาที่คล้ายงวงช้าง ความสูง 316 เมตร บนยอดเขามีพระพุทธรูปขนาดใหญ่ประดิษฐานเป็นศรีเมือง นอกจากนี้ กุรุเนคละยังเป็นแหล่งโบราณคดีที่สำคัญ มีซากปรักหักพังของวัง วัด และบ่อน้ำโบราณที่สะท้อนถึงความรุ่งเรืองในอดีต

แหล่งข้อมูลอื่น
# จอมใจอโยธยา
จอมใจอโยธยา เป็นละครโทรทัศน์ไทยแนวพีเรียด อิงประวัติศาสตร์ ระทึกขวัญ จากการกำกับของนุติ เขมะโยธิน นำแสดงโดยจิรายุ ตันตระกูล และนริลญา กุลมงคลเพชร นับเป็นการกลับมาแสดงละครให้กับช่อง 3 อีกครั้งของก็อต จิรายุ ต่อจากละครเรื่องพรหมลิขิตเมื่อปี 2566 และยังเป็นการมาร่วมงานกับทางช่อง 3 เป็นครั้งแรกของเฌอปราง อารีย์กุลอดีตกัปตันและอดีตผู้จัดการวงบีเอ็นเคโฟร์ตีเอต

 งานสร้าง 
 ลองเสื้อผ้า 
ในวันที่ 19 พฤศจิกายน 2567 ทางไอจีแฟนคลับของจิรายุ ตันตระกูลได้มีการเผยแพร่ภาพการลองเสื้อผ้าของนักแสดงในละครเรื่อง จอมใจอโยธยา

 บวงสรวง 
ในวันที่ 28 พฤศจิกายน 2567 ทางทีมงานและนักแสดงได้ทำพิธีบวงสรวงละครที่บริษัท 360 องศา เอ็นเตอร์เทนเม้นท์ จำกัด (ย่านนวลจันทร์) โดยมีกำหนดเปิดกล้องในวันที่ 1 ธันวาคม 2567

 นักแสดง 
 บทบาท  นักแสดงหลัก  ข้อมูลตัวละคร ผู้กองพันธการ (ปัจจุบัน)  ขุนพันธ์ (อดีต) จิรายุ ตันตระกูล นายทหารสุดหล่อ เท่ ฉลาดลึกล้ำ อบอุ่น มีเสน่ห์  ขุนศึกผู้กล้าหาญ และจงรักภักดีต่อแผ่นดินเกิดยิ่งชีพ ดร.เพียงรุ้ง (ปัจจุบัน)  ยี่โถ (อดีต)	 นริลญา กุลมงคลเพชร หญิงสาวสวย เฉลียวฉลาด กล้าหาญ  นางกำนัลผู้มีจิตใจจงรักภักดีอย่างสูงยิ่ง พระสุพรรณกัลยา เฌอปราง อารีย์กุล ขัตติยราชผู้สง่างาม ทรงเสียสละพระชนม์ชีพเพื่อปกป้องอโยธยา ศรีรามเทพนคร พระเจ้าหงสาวดีบุเรงนอง ณัฐวุฒิ สกิดใจ พระเจ้าสิบทิศผู้ยิ่งใหญ่แห่งหงสาวดี พระนางจันทราเทวี ขวัญฤดี กลมกล่อม พระอัครมเหสีของพระเจ้าบุเรงนอง หญิงสูงศักดิ์ผู้เก็บงำความเจ็บแค้นไว้ภายใน  กุณกนิช คุ้มครอง  เกศราเทวี อนุสรา วันทองทักษ์ ชายาของพระเจ้านันทบุเรง นางเต็มไปด้วยความอิจฉาริษยาอย่างที่สุด นันทบุเรง ชัยวัฒน์ ทองแสง พระราชโอรสองค์โตของพระเจ้าบุเรงนอง ผู้โหดเหี้ยมและทะเยอทะยาน บทบาท  นักแสดงรับเชิญ  ข้อมูลตัวละคร  นุติ เขมะโยธิน  พระวิสุทธิกษัตรีย์ ปวีณา ชารีฟสกุล   ชรัส เฟื่องอารมย์  เพียงพิศ ภัสสร บุณยเกียรติ  ธีรยุทธ ปรัชญาบำรุง  พระนเรศวร(วัยหนุ่ม) ศรัณย์ ประทุมแก้ว  เจ้านางเมี่ยง ณภัค เจนจิตรานนท์ พระธิดาของและพระเจ้านันทบุเรงและเกศราเทวีและเป็นพระขนิษฐาของพระมหาอุปราชมังยะกอชวา  พระมหาเถรคันฉ่อง พันธบัตร ใจแก้ว  มังกยอชวา อธิบดี เพ็ชรเทศ   วีระวัฒน์ จำเริญสาร   เกมิกา เขมิกกานนท์  บทบาท  นักแสดงรับเชิญกิตติมศักดิ์  ข้อมูลตัวละคร พระนเรศวร ธนินวัฒน์ พัฒนวีรคุณ  พระสุริโยทัย วีรินทร์ทิรา นาทองบ่อจรัส  สมเด็จพระมหาธรรมราชาธิราช ดร. อิทธิกร ศรีจันบาล   พัชริญภรณ์ นาทองบ่อจรัส
# ตำบลเขากะลา
เขากะลา เป็น ตำบล (ตำบล) และพื้นที่ใกล้เคียงในจังหวัดนครสวรรค์ ซึ่งตั้งอยู่ในภาคกลางตอนบนของประเทศไทย

 ภูมิศาสตร์ 
เขากะลาเป็นแนวภูเขาเตี้ยๆ ที่มีลักษณะเหมือนเปลือกมะพร้าวคว่ำ จึงได้รับชื่อ "เขากะลา" ตามรูปลักษณะ พื้นที่ของเขากะลาครอบคลุมทั้งตำบลเขากะลา อำเภอพยุหะคีรี ไปจนถึงตำบลพระนอนในอำเภอเมืองนครสวรรค์ หรือศูนย์กลางของจังหวัดนครสวรรค์

ส่วนใหญ่เป็นที่ราบสูงและพื้นที่ภูเขา เขากะลาตั้งอยู่ห่างจากตัวเมืองอำเภอพยุหะคีรีไปทางทิศตะวันออกราว 

เขากะลามีพื้นที่รวมทั้งสิ้น 217.23 ตารางกิโลเมตร (ประมาณ 135,768.75 ไร่)

พื้นที่ใกล้เคียง (เริ่มจากทิศเหนือทวนเข็มนาฬิกา): ตำบลพระนอนในอำเภอเมืองนครสวรรค์ ตำบลหัวถนนในอำเภอตาคลี ตำบลนิคมเขาบ่อแก้วในอำเภอเดียวกัน ตำบลอุดมธัญญาในอำเภอตากฟ้า และตำบลเขาทองกับตำบลนิคมเขาบ่อแก้วในอำเภอเดียวกัน

 ประชากร 
มีประชากรทั้งหมด 8,458 คน (ชาย 4,114 คน หญิง 4,344 คน) ใน 2,999 ครัวเรือน

 เศรษฐกิจ 
ส่วนใหญ่ประชากรมีอาชีพทำไร่อ้อย อาชีพทำนาเป็นส่วนน้อย

 การปกครอง 
ตำบลเขากะลาปกครองโดยองค์การบริหารส่วนตำบล (อบต.) เขากะลา

ตำบลแบ่งออกเป็น 19 หมู่บ้านทางปกครอง

 หมู่  ชื่อหมู่บ้าน1  บ้านห้วยบง 2  บ้านเขาสามยอด3  บ้านพุหว้า 4  บ้านหนองเต่า 5  บ้านธารลำไย 6  บ้านหนองกลอย 7  บ้านซับผักกาด 8  บ้านสระบัว 9  บ้านสระบัวใต้ 10  บ้านพุวิเศษ 11  บ้านหัวเขาพระไกร 12  บ้านเขาสนามชัย 13  บ้านพุตาเมือง 14  บ้านเขาขาด 15  บ้านดงมัน 16  บ้านหางน้ำ 17  บ้านเขาวงค์เหนือ 18  บ้านเขาวงค์กลาง 19  บ้านใหม่ท่าน้ำอ้อย 

 สาธารณูปโภค 
เขากะลามีโรงพยาบาล 4 แห่ง ศูนย์สุขภาพ 19 แห่ง ร้านขายยา 4 แห่ง

มีวัดทั้งหมด 9 แห่ง และสำนักสงฆ์ 2 แห่ง

ด้านการศึกษา มีศูนย์พัฒนาเด็กเล็ก 5 แห่ง โรงเรียนประถมศึกษา 6 แห่ง โรงเรียนมัธยมศึกษา 1 แห่ง ห้องสมุดประชาชน 6 แห่ง และศูนย์การศึกษานอกระบบ 1 แห่ง

ในด้านการสื่อสาร มีที่ทำการไปรษณีย์ 2 แห่ง และตู้โทรศัพท์สาธารณะ 16 ตู้

ทุกครัวเรือนมีไฟฟ้าและน้ำประปาใช้อย่างทั่วถึง

 แหล่งพบยูเอฟโอ 

เขากะลามีชื่อเสียงในฐานะแหล่งพบยูเอฟโอ เพียงแห่งเดียวในประเทศไทย บางคนในพื้นที่เชื่อว่าเป็นสถานที่ที่สิ่งมีชีวิตนอกโลกจะนำ ยูเอฟโอ ลงจอดหรือมาปรากฏตัวให้เห็นบ่อยครั้ง แม้ว่าคนนอกพื้นที่หรือแม้แต่บางคนในพื้นที่จะไม่เชื่อเรื่องนี้ก็ตาม อย่างไรก็ตาม เขากะลาถูกขนานนามว่า "เเอเรียที่ 51 ของไทย"
# มารี ฟร็องซัว ซาดี การ์โน
มารี ฟร็องซัว ซาดี การ์โน (, ; 11 สิงหาคม ค.ศ. 1837 – 25 มิถุนายน ค.ศ. 1894) เป็นนักการเมืองชาวฝรั่งเศสที่ดำรงตำแหน่งประธานาธิบดีฝรั่งเศสตั้งแต่ ค.ศ. 1887 จนกระทั่งถูกลอบสังหารใน ค.ศ. 1894

ช่วงที่เขาดำรงตำแหน่งประธานาธิบดีต้องเผชิญกับวิกฤตการณ์ต่าง ๆ มากมายที่บริการจัดการได้ไม่ดี ความสำเร็จอย่างรวดเร็วของนายพล General Boulanger และความพยายามในการเดินทัพไปยัง Élysée ที่ล้มเหลวใน ค.ศ. 1889 ถือเป็นภัยคุกคามร้ายแรงต่อสาธารณรัฐครั้งแรกในช่วงที่การ์โนดำรงตำแหน่ง จากนั้นก็เกิดวิกฤตการณ์ระดับรัฐมนตรี เรื่องอื้อฉาวทางการเงิน ความวุ่นวายของแรงงาน ความรุนแรงของกลุ่มอนาธิปไตย และสุดท้ายคือการลอบสังหารตัวการ์โนใน ค.ศ. 1894 เรื่องอื้อฉาวปานามาที่มีการติดสินบนสมาชิกรัฐสภา ส่งผลให้เกิดความสูญเสียทางการเงินครั้งใหญ่ และทำให้ผู้เกี่ยวข้องต้องอับอายขายหน้าเป็นอย่างมาก La Libre Parole หนังสือพิมพ์ฝ่ายขวาจัดที่ดำเนินกิจการโดย Édouard Drumont นักหนังสือพิมพ์ต่อต้านยิว สร้างความไม่เป็นที่ยอมรับต่อการเมืองสาธารณรัฐที่ 3 ให้เพิ่มมากขึ้นDavid Scott Bell, et al. eds. Biographical dictionary of French political leaders since 1870 (Prentice Hall, 1990). pp. 69–70.

การ์โนเป็นผู้นำที่ประสบความสำเร็จในบางเรื่อง เมื่อเขาเดินทางไปทั่วฝรั่งเศส และเมื่อเปิดนิทรรศการเพื่อเฉลิมฉลองการปฏิวัติฝรั่งเศสใน ค.ศ. 1889 เขาได้รับการต้อนรับเป็นอย่างดี และเขายังช่วยอำนวยความสะดวกในการฟื้นสัมพันธไมตรีกับรัสเซียอีกด้วย การดำรงตำแหน่งของเขาทำให้อำนาจและอิทธิพลของประธานาธิบดีแข็งแกร่งขึ้นBell, Biographical dictionary of French political leaders since 1870 (1990). pp 69–70.

ชีวิตช่วงต้น

การลอบสังหาร

thumb|upright|ภาพวาดการลอบสังหารซาดี การ์โน
ประธานาธิบดีการ์โนกำลังได้รับความนิยมสูงสุด โดยในวันที่ 24 มิถุนายน ค.ศ. 1894 หลังกล่าวสุนทรพจน์ในงานเลี้ยงสาธารณะที่ Palais du Commerce ในเมืองลียง ซึ่งปรากฏเป็นนัยว่าไม่ประสงค์จะลงสมัครรับเลือกตั้งอีก เขาถูกแทงที่ถนน Rue de la République โดยนักอนาธิปไตยชาวอิตาลีนาม ซันเต เจโรนีโม กาเซริโอ หลังส่งตัวการ์โนไปที่ Préfecture du Rhône ในบริเวณใกล้เคียง เขาเสียชีวิตหลังเที่ยงคืนของวันที่ 25 มิถุนายนเพียงไม่นาน การแทงดังกล่าวสร้างความหวาดกลัวและความเศร้าโศกอย่างกว้างขวาง และประธานาธิบดีได้รับเกียรติด้วยพิธีศพอย่างประณีตที่ป็องเตองในวันที่ 1 กรกฎาคม ค.ศ. 1894 หลังจากนั้นเขาจึงถูกฝังในห้องใต้ดินของป็องเตองร่วมกับบุคคลสำคัญคนอื่น ๆ ในประวัติศาสตร์ฝรั่งเศส

กาเซริโอเรียกการลอบสังหารครั้งนี้ว่าเป็นการแสดงออกทางการเมือง และถูกประหารชีวิตเมื่อวันที่ 16 สิงหาคม ค.ศ. 1894
# จง (สถาปัตยกรรม)
ซง หรือ จง (, , , dzong) หมายถึงหมู่สิ่งปลูกสร้างที่ประกอบด้วยป้อมปราการ อาราม หอคอย กุฏิสงฆ์ และอาคารทำการ 

ในประเทศภูฏาน จงใช้งานหลากหลาย ทั้งใช้งานในเชิงศาสนา การทหาร การปกครอง ไปจนถึงเป็นศูนย์กลางชุมชน รวมถึงเป็นที่จัดเทศกาล เซชู ประจำปี โดยปกติแล้ว ครึ่งหนึ่งของห้องในจงแบบภูฏานจะใช้งานสำหรับการปกครอง อีกครึ่งหนึ่งใช้งานทางศาสนาเป็นวัด และเป็นอาราม ในปี 2012 รัฐบาลภูฏานขึ้นทะเลียนจงห้าแห่งเป็นแหล่งมรดกโลกเบื้องต้นของยูเนสโก ได้แก่ ปูนาคาจง, วังเดวโพตรังจง, ปาโรจง, ตรงซาจง และ ดากานาจง (Dagana Dzong)

ในทิเบตโบราณมีการแบ่งเขตการปกครองเป็น 53 แคว้นซึ่งเรียกว่า จงLe Tibet, Marc Moniez, Christian Deweirdt, Monique Masse, Éditions de l'Adret, Paris, 1999,  ในแต่ละจงจะประกอบด้วยสองจงเปิน คือของลามะและของฆราวาสDas, Sarat Chandra. (1902). Lhasa and Central Tibet. Reprint (1988): Mehra Offset Press, Delhi, p. 176.

ในยุคร่วมสมัย ในประเทศภูฏานปัจจุบันนิยมสร้างอาคารที่มีลักษณะภายนอกแบบจง ส่วนในประเทศสหรัฐอเมริกา มหาวิทยาลัยเท็กซัสเอลปาโซ (UTEP) มีการสร้างอาคารแบบจงซึ่งถือว่าหาได้ยากนอกแถบหิมาลัย ผลงายออกแบบโดยเฮนรี ทรอสต์For more details see the UTEP Handbook of Operations .
# เตียวเซีย
เตียวเซีย, เตียวเจี๋ยว หรือ เตียวเสียว (ค.ศ. 222-263) มีชื่อในภาษาจีนกลางว่า จาง เช่า  ชื่อรอง เจิ้นกั๋ว  เป็นขุนนางของรัฐจ๊กก๊กในยุคสามก๊กของจีน 

 ประวัติ 
เตียวเซียเป็นบุตรชายคนที่ 2 ของเตียวหุยขุนพลผู้รับใช้ขุนศึกเล่าปี่ในช่วงปลายยุคราชวงศ์ฮั่นตะวันออกและเป็นขุนพลของรัฐจ๊กก๊กในยุคสามก๊ก เตียวเซียยังเป็นน้องชายของเตียวเปาบุตรชายคนโตของเตียวหุย

เนื่องจากเตียวเปาพี่ชายของเตียวเซียเสียชีวิตตั้งแต่อายุยังน้อย เตียวเซียจึงได้สืบทอดบรรดาศักดิ์ซีเซียงโหว (西鄉侯) ของเตียวหุยผู้บิดาหลังเตียวหุยเสียชีวิตในปี ค.ศ. 221 เตียวเซียรับราชการเป็นขุนนางในรัฐจ๊กก๊ก ขึ้นมามีตำแหน่งสูงสุดเป็นขุนนางมหาดเล็ก (侍中 ชื่อจง) และรองราชเลขาธิการ (尚書僕射 ช่างชูผูเช่อ)(次子紹嗣，官至侍中尙書僕射。) สามก๊กจี่ เล่มที่ 36.

ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เตงงายเอาชนะจูกัดเจี๋ยมขุนพลจ๊กก๊กได้ในการรบที่อำเภอกิมก๊ก (緜竹 เหมียนจู๋) เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย จึงทรงส่งเตียวเซียซึ่งเวลานั้นเป็นขุนนางมหาดเล็ก, เจาจิ๋วผู้เป็นที่ปรึกษาผู้ใหญ่ราชสำนัก (光祿大夫 กวางลู่ต้าฟู) และเตงเลียงผู้เป็นนายกองทหารม้าคุ้มกัน (駙馬都尉 ฟู่หม่าตูเว่ย์) ให้นำตราพระราชลัญจกรไปมอบให้เตงงายเพื่อขอยอมจำนน(謹遣私署侍中張紹、光祿大夫譙周、駙馬都尉鄧良奉繼印綬，請命告誠，敬輸忠款，存亡敕賜，惟所裁之。) สามก๊กจี่ เล่มที่ 33. ภายหลังเตียวเซียติดตามเล่าเสี้ยนเดินทางไปลกเอี๋ยง (洛陽 ลั่วหยาง) นครหลวงของวุยก๊ก และได้รับการแต่งตั้งจากราชสำนักวุยก๊กให้มีบรรดาศักดิ์ระดับเลี่ยโหว (列侯)(尚書令樊建、侍中張紹、光祿大夫譙周、秘書令卻正、殿中督張通並封列侯。) สามก๊กจี่ เล่มที่ 33.
# พรรคพลังประชาชนแห่งชาติ
พลังประชาชนแห่งชาติ (NPP) หรือ ชาติกะ ชะนะ พะละเวคะยะ (, Jathika Jana Balawegaya; JJB) หรือ เตจิยะ มักกัฬ จักติ  เป็นพรรคการเมืองฝ่ายซ้ายในประเทศศรีลังกา พรรคผู้นำรัฐบาลปัจจุบันของศรีลังกา จากการชนะการเลือกตั้งประธานาธิบดีปี 2024 และ การเลือกตั้งรัฐสภาในปีเดียวกันเป็นเสียงข้างมากในรัฐสภา โดยประธานาธิบดี อนุระ กุมาระ ทิสสานายกะ เป็นผู้นำคนปัจจุบันของพันธมิตรการเลือกตั้ง และมีนิหัล อภยสิงหะ เป็นเลขาธิการพรรค  

พรรคก่อตั้งขึ้นในปี 2019 ประกอบไปด้วย 21 กลุ่มที่มีความหลากหลาย ทั้งพรรคการเมืองและองค์การต่าง ๆ ก่อนหน้าการเลือกตั้งปี 2024 พรรคนี้ถือเป็นพรรคที่สามในการเมืองศรีลังกา
# มาววี
มาววี (ฮาวาย/มาวรี:) เป็นวีรบุรุษวัฒนธรรมและอันธพาลผู้ยิ่งใหญ่ในเรื่องปรัมปราพอลินีเชีย มาววีได้รับการนับถือน้อยมากเพราะไม่ถือกันว่าเป็นเทพเจ้า (มนุษย์ครึ่งเทพ) แต่ถือเป็นวีรบุรุษในคติชนมากกว่า ต้นกำเนิดของมาววีมีความแตกต่างกันไปในแต่ละวัฒนธรรม แต่วีรกรรมหลัก ๆ หลายครั้งของมาววียังคงค่อนข้างคล้ายคลึงกันCraighill Handy 1927: 118

เรื่องราววีรกรรมและการผจญภัยของมาววีได้รับการเล่าขานไปทั่วพื้นที่ส่วนใหญ่ของพอลินีเชีย ซึ่งสามารถสืบย้อนไปได้ไกลทางตะวันตกถึงหมู่เกาะนอกชายฝั่งของเกาะนิวกินี บางวีรกรรมที่ปรากฏทั่วไปในวัฒนธรรมพอลินีเชีย ได้แก่ การขโมยไฟจากยมโลกมาให้มนุษย์, การใช้ตะขอวิเศษเกี่ยวเอาหมู่เกาะขึ้นมา และการจับดวงอาทิตย์เพื่อยืดช่วงเวลากลางวันให้ยาวขึ้นTregear 1891:233 ลักษณะของเมาอิที่นำเสนอออกมามีความแตกต่างกันไปในแต่ละชนชาติ ตั้งแต่ชายหนุ่มรูปงาม ไปจนถึงนักบวชพเนจรชราผู้เฉลียวฉลาด แม้กล่าวกันว่ามาววีนั้นมีลักษณะเป็นอันธพาลหรือ "kolohe" อย่างมาก  แต่หลายสิ่งที่มาววีทำก็เพื่อทำให้ชีวิตของผู้คนดีขึ้น

 ในวัฒนธรรมประชานิยม 
thumb|ผู้เข้าร่วมขบวนพาเหรดในเทศกาลเมร์รีมอนาร์กในฮิโล รับบทแสดงเป็นมาววี โดยอิงจากตัวละครมาววีในภาพยนตร์ ค.ศ. 2016 เรื่อง ผจญภัยตำนานหมู่เกาะทะเลใต้
มาววีปรากฏในภาพยนตร์แอนิเมชันคอมพิวเตอร์ 3 มิติแนวดนตรีของวอลต์ดิสนีย์แอนิเมชันสตูดิโอส์ใน ค.ศ. 2016 เรื่อง ผจญภัยตำนานหมู่เกาะทะเลใต้ (Moana) และภาพยนตร์ภาคต่อใน ค.ศ. 2024 เรื่อง โมอาน่า 2 (Moana 2) มาววีในภาพยนตร์ให้เสียงพากย์โดยดเวย์น จอห์นสัน มาววีในภาพยนตร์ถูกพ่อแม่ที่เป็นมนุษย์ทอดทิ้งตั้งยังเป็นทารก  เหล่าเทพรู้สึกสงสารจึงทำให้มาววีเป็นครึ่งเทพและมอบตะขอตกปลาวิเศษที่ทำให้มาววีมีความสามารถในการเปลี่ยนแปลงรูปร่าง มาววีกระทำปาฏิหาริย์ต่าง ๆ เพื่อให้ได้ความรักจากมนุษยชาติคืนมา การกระทำปาฏิหาริย์แต่ละครั้งจะทำให้มาววีได้รับรอยสักที่เคลื่อนไหวได้ เป็นที่เล่าขานว่ามาววีขโมยหัวใจของเทฟิติ เทพีแห่งเกาะผู้ทรงพลังและเป็นผู้สร้างชีวิต โมอาน่า ตัวละครเอกของภาพยนตร์โน้มน้าวมาววีให้ช่วยเหลือเธอในการนำหัวใจของเทฟิติไปคืน ในเพลงที่มาววีร้องชื่อ "ยัวร์เวลคัม" (You're Welcome; "ไม่ต้องห่วง") ที่ประพันธ์โดยลิน-มานูเอล มิรันดา มาววีกล่าวถึงวีรกรรมต่าง ๆ ของตนที่ถูกพูดถึงในนิทานพื้นบ้าน มาววีรูปแบบนี้มีการผสมผสานองค์ประกอบจากเรื่องเล่าพอลินีเชียต่าง ๆ